God het deernis met ’n gebrek aan ervaring en onsekerheid as dit by gebed kom. Hy leer ons graag hoe om tot die Vader te nader. Ons word uitgenooi om na Hom toe te kom in aanbidding. Ons kan al ons behoeftes vir Hom bring en om hulp vra. Ons kan om vergifnis vra en ook vra vir ’n hart vol genade teenoor ander. Ons kan op sy krag staatmaak om sonde en die duiwel te weerstaan.
Die winde van verandering waai deur die Vatikaan met die nuwe pous, en nou het die Vatikaan ‘n eie krieketspan in die beenskutte gekry – en sommer die Anglikaanse Kerk uitgedaag.
Die klub heet die Heilige Petrus se krieketklub, en sommer gou nadat die nuus bekend geword het, het die draakstekery begin. As daar nou twyfel is oor ‘n BVP-beslissing, word dit na ‘n TV-skeidsregter verwys of dalk nog ŉ hoër en onberispelik suiwer gesag?
Die Vatikaan is ‘n onafhanklike landjie, en tegnies verteenwoordig die klub nou ook sommer die land, maar krieketskrywers is dit min of meer eens dat dit ‘n ruk sal duur voordat die Vatikaan die wêreld se grotes, soos die Proteas, die Aussies en die Engelse sal kan aandurf. Maar die Vatikaan het darem ‘n “geheime” wapen – die teenstanders sal nou hul minder ordentlike woordeskat só moet aanwend dat dit nie net die skeidsregters is wat nie moet hoor nie. Krieket ken nie die geelkaart nie, maar die Vatikaanmanne het glo heelwat kontakte om te sorg dat ‘n vuilbek bykomende tyd in die vagevuur deurbring.